सरकारी तानाशाही के खिलाफ राज्यपाल को ज्ञापन देंगे राजस्वकर्मी
गुमला| झारखंडराज्य भूमि सुधार राजस्व कर्मचारी संघ की गुमला जिला इकाई के कर्मचारियों ने अपनी मांगों को लेकर गुरुवार को 20वें दिन भी धरना जारी रखा है। इस मौके पर कर्मचारियों ने रांची के उपायुक्त के उस बयान की आलोचना की है जिसमें डीसी ने राजस्व कर्मियों को चार मार्च तक हड़ताल से वापस लौटने का पत्र जारी किया है। कर्मचारियों ने उपायुक्त के पत्र को तुगलकी एवं सरकारी तानाशाही वाली कार्रवाई बताते हुए कहा है कि राजस्वकर्मी अपनी मांगों को लेकर एकजुट हैं। जबतक मांगे पूरी नहीं होती है तब तक वे हड़ताल पर डटे रहेंगे। गुमला जिला इकाई सात मार्च को उपायुक्त के माध्यम से राज्यपाल को ज्ञापन देकर मांगों पर हस्तक्षेप करने की गुहार लगाएगी। धरना में ब्रजेश, श्याम, परमेश्वर, रामकृष्ण, नवल, सुखदेव रामलाल सुशीला समेत बड़ी संख्या में राजस्वकर्मी उपस्थित थे।
hin_Deva hin_Deva